
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1745 

31 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμιών υποβολής περιοδικών δηλώ¬ 
σεων Φ.Π.Α., δηλώσεων παρακρατούμενων φόρων, 
παράταση καταβολής βεβαιωμένων χρεών και 
αναστολή είσπραξης βεβαιωμένων και ληξιπρο¬ 
θέσμων οφειλών όλων των επιχειρήσεων (Φυσι¬ 
κών και Νομικών προσώπων) που έχουν την έδρα 
της επαγγελματικής τους εγκατάστασης στους 
νομούς Αρκαδίας, Εύβοιας, Ηλείας, Λακωνίας και 

Μεσσηνίας. 1 

Παράταση προθεσμιών υποβολής δηλώσεων, παρά¬ 
ταση καταβολής βεβαιωμένων οφειλών και ανα¬ 
στολή είσπραξης των ληξιπροθέσμων οφειλών 
όλων των Φυσικών ή Νομικών προσώπων που 
επλήγησαν από τις καταστροφικές πυρκαγιές 


του 2007 και ρύθμιση αυτών. 2 

ΑΠΟΦΑΣΕΙ Σ 

Αριθμ. 1081900/6795-20/0016 (1) 


Παράταση προθεσμιών υποβολής περιοδικών δηλώσεων 
Φ.Π.Α., δηλώσεων παρακρατούμενων φόρων, παρά¬ 
ταση καταβολής βεβαιωμένων χρεών και αναστολή 
είσπραξης βεβαιωμένων και ληξιπροθέσμων οφει¬ 
λών όλων των επιχειρήσεων (Φυσικών και Νομικών 
προσώπων) που έχουν την έδρα της επαγγελματικής 
τους εγκατάστασης στους νομούς Αρκαδίας, Εύβοι¬ 
ας, Ηλείας, Λακωνίας και Μεσσηνίας. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη του άρθρου 8 του ν. 1284/1982 (ΦΕΚ 114 
τ.Α'), με την οποία εξουσιοδοτείται ο Υπουργός Οικονο¬ 
μικών να παρατείνει με αποφάσεις του τις προθεσμίες 
καταβολής των βεβαιωμένων χρεών προς το Δημόσιο 
και Τρίτους, που εισπράττονται από τις Δημόσιες Οι¬ 
κονομικές Υπηρεσίες, σε εξαιρετικές περιπτώσεις. 

2. Τη διάταξη της παραγράφου 5 του πέμπτου άρθρου 
ν. 2275/1994 (ΦΕΚ 238 Α'), με την οποία ο Υπουργός Οι¬ 
κονομικών με αποφάσεις του που δημοσιεύονται στην 
Εφημερίδα της Κυβερνήσεως δύναται σε εξαιρετικές πε¬ 
ριπτώσεις σεισμών, πλημμύρων ή άλλων θεομηνιών από 


τις οποίες προκαλούνται σημαντικές ζημιές σε μεγάλο 
αριθμό φορολογουμένων να αναστέλλει την είσπραξη 
των ληξιπρόθεσμων οφειλών προς το Δημόσιο. 

3.1. Τις παρακάτω διατάξεις του Κώδικα Φόρου Προ¬ 
στιθέμενης Αξίας (ν. 2859/2000, ΦΕΚ 248 Α'), όπως 
ισχύουν: 

α) της περίπτωσης α' της παραγράφου 1 και των 
παραγράφων 2 και 11 του άρθρου 38, 
β) της παραγράφου 2 του άρθρου 59 και 
γ) της παραγράφου 3 του άρθρου 64. 

II. Τις διατάξεις του άρθρου 69 του π.δ. 16/1989 (ΦΕΚ 6 Α') 

III. Τις διατάξεις του άρθρου 12 του ν. 2362/1995 (ΦΕΚ 
247 Α'), περί αποδεικτικών εισπράξεως. 

IV. Τις διατάξεις των ακολούθων αποφάσεων του 
Υπουργού Οικονομίας και Οικονομικών: 

α) 1039231/2677/60 0/0 014/ΠΟΛ. 1060/18.4.2006 
β) 1003644/194/27/ΠΟΑ. 1019/4.2.2003. 

4. Τις διατάξεις του ν. 2238/1994 (ΦΕΚ 151/Α) 

5. Το γεγονός ότι οι πρόσφατες πυρκαγιές είχαν ως 
αποτέλεσμα να απορυθμιστεί η κοινωνική και οικονο¬ 
μική ζωή όλων των επιχειρήσεων που έχουν την έδρα 
της επαγγελματικής τους εγκατάστασης στους νομούς 
Αρκαδίας, Εύβοιας, Ηλείας, Λακωνίας και Μεσσηνίας. 

6. Τ ις διατάξεις των άρθρων 5 και 6 του ν.δ. 356/74 
(ΦΕΚ 90Α - ΚΕΔΕ). 

7. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό. 

8. Την 37930/ΔΙΟΕ 1264/14.10.05 (ΦΕΚ 1432 Β') κοινή 
απόφαση του Πρωθυπουργού και του Υπουργού Οικο¬ 
νομίας και Οικονομικών, όπως τροποποιήθηκε με την 
5733/ΔΙΟΕ 179/09.02.2006 (ΦΕΚ Β' 204/13.2.2006) ομοία, 
με την οποία εκχωρούνται αρμοδιότητες στους Υφυ¬ 
πουργούς Οικονομίας και Οικονομικών, αποφασίζουμε: 

1. Παρατείνουμε τις προθεσμίες υποβολής των περι¬ 
οδικών δηλώσεων Φ.Π.Α., που δεν καλύπτονται από τις 
ρυθμίσεις της Α.Υ.0.0 1081904/6796-20/0016/2007 για τις 
πυρόπληκτες επιχειρήσεις, των υποκειμένων αρμοδιό¬ 
τητας των Δ.Ο.Υ. των νομών Αρκαδίας, Εύβοιας, Ηλείας, 
Λακωνίας και Μεσσηνίας, ως εξής: 

α) των φορολογικών περιόδων του Ιουλίου και Αυ¬ 
γούστου 2007 μέχρι 20.11.2007 και 
β) της φορολογικής περιόδου μηνάς Σεπτεμβρίου μέ¬ 
χρι 20.12.2007 και 

γ) της φορολογικής περιόδου του Γ' τριμήνου 2007 
μέχρι 20.12.2007. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η υποβολή αυτών των περιοδικών δηλώσεων θα γίνει 
αποκλειστικά στην αρμόδια Δ.Ο.Υ. 

2. Παρατείνουμε κατά δύο (2) μήνες από τη λήξη τους, 
τις προθεσμίες υποβολής των δηλώσεων των παρα- 
κρατούμενων φόρων των υποχρεών της προηγούμενης 
παραγράφου που έληξαν από τις 27 Αυγούστου 2007 
καθώς και αυτές που θα λήξουν τους μήνες Σεπτέμβριο 
και Οκτώβριο του 2007. 

3. Παρατείνουμε μέχρι 31 Οκτωβρίου 2007 την προ¬ 
θεσμία καταβολής των βεβαιωμένων κατά Κ.Ε.Δ.Ε., στις 
αρμόδιες Δημόσιες Οικονομικές Υπηρεσίες όσο και τα 
Τελωνεία, οφειλών όλων των επιχειρήσεων (Φυσι¬ 
κών και Νομικών προσώπων), που έχουν την έδρα της 
επαγγελματικής τους εγκατάστασης στους νομούς Αρ¬ 
καδίας, Εύβοιας, Ηλείας, Λακωνίας και Μεσσηνίας, και 
λήγουν από την ημερομηνία έκδοσης της παρούσας 
απόφασης. 

4. Αναστέλλουμε έως την ανωτέρω ημερομηνία την 
πληρωμή των βεβαιωμένων, στις Δ.Ο.Υ. και τα Τελωνεία, 
οφειλών που έχουν καταστεί ληξιπρόθεσμες κατά τις 
διατάξεις του ΚΕΔΕ, μέχρι την ημερομηνία έκδοσης της 
παρούσης όλων των επιχειρήσεων (Φυσικών και Νομικών 
προσώπων), που έχουν την έδρα της επαγγελματικής 
τους εγκατάστασης στους νομούς Αρκαδίας, Εύβοιας, 
Ηλείας, Λακωνίας και Μεσσηνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθ. 1081904/6796-20/0016 (2) 

Παράταση προθεσμιών υποβολής δηλώσεων, παράτα¬ 
ση καταβολής βεβαιωμένων οφειλών και αναστολή 
είσπραξης των ληξιπροθέσμων οφειλών όλων των 
Φυσικών ή Νομικών προσώπων που επλήγησαν από 
τις καταστροφικές πυρκαγιές του 2007 και ρύθμι¬ 
ση αυτών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
ν.2275/1994 (ΦΕΚ 238 Α'), με την οποία ο Υπουργός Οι¬ 
κονομικών με αποφάσεις του που δημοσιεύονται στην 
Εφημερίδα της Κυβερνήσεως δύναται σε εξαιρετικές 
περιπτώσεις σεισμών, πλημμύρων ή άλλων θεομηνιών 
από τις οποίες προκαλούνται σημαντικές ζημιές σε 
μεγάλο αριθμό φορολογουμένων να αναστέλλει την 
είσπραξη των ληξιπρόθεσμων οφειλών προς το Δημόσιο 
για χρονικό διάστημα μέχρι έξι (6) μηνών και να ρυθμίζει 
την καταβολή των χρεών αυτών μέχρι 24 μηνιαίες δό¬ 
σεις, με μερική ή ολική απαλλαγή από τις προσαυξήσεις 
εκπρόθεσμης καταβολής, που επιβαρύνουν την οφειλή 
κατά τις διατάξεις του Κ.Ε.Δ.Ε. 

2.1. Τις παρακάτω διατάξεις του Κώδικα Φόρου Προ¬ 
στιθέμενης Αξίας (ν. 2859/2000, ΦΕΚ 248 Α'), όπως 
ισχύουν: 

α) της περίπτωσης α' της παραγράφου 1 και των 
παραγράφων 2 και 11 του άρθρου 38, 

β) της παραγράφου 2 του άρθρου 59 και 

γ) της παραγράφου 3 του άρθρου 64. 


II. Τις διατάξεις του άρθρου 69 του π.δ. 16/1989 (ΦΕΚ 
6 Α'). 

III. Τις διατάξεις του άρθρου 12 του ν.2362/1995 (ΦΕΚ 
247 Α'), περί αποδεικτικών εισπράξεως. 

ΐν.Τις διατάξεις των ακολούθων αποφάσεων του 
Υπουργού Οικονομίας και Οικονομικών: 

α) 1039231/2677/θ00/0014/ΠΟΛ. 1060/18.4.2006 

β) 1003644/194/27/ΠΟΛ. 1019/4.2.2003. 

3. Τις διατάξεις του ν. 2238/1994 (ΦΕΚ 151 Α'). 

4. Το γεγονός ότι οι πρόσφατες πυρκαγιές είχαν ως 
αποτέλεσμα να απορυθμιστεί η κοινωνική και οικονομική 
ζωή των πληγέντων κατοίκων. 

5. Τις διατάξεις της παραγράφου 2 του άρθρου 11 
ν.2954/2001 (ΦΕΚ 255 τ.Α’), σύμφωνα με τις οποίες ο 
Υπουργός των Οικονομικών εξουσιοδοτείται να ρυθμίζει 
ως ανωτέρω και τα υπέρ τρίτων έσοδα, των οποίων η 
είσπραξη έχει ανατεθεί σε Δ.Ο.Υ. 

6. Τη διάταξη του άρθρου 8 του ν. 1284/82 (ΦΕΚ 114 
τ.Α'), με την οποία εξουσιοδοτείται ο Υπουργός Οικονο¬ 
μικών να παρατείνει με αποφάσεις του τις προθεσμίες 
καταβολής των βεβαιωμένων χρεών προς το Δημόσιο 
και Τρίτους που εισπράττονται από τις Δ.Ο.Υ σε εξαι¬ 
ρετικές περιπτώσεις. 

7. Τις διατάξεις της παρ. 6 του άρθρου 6 ν.δ. 356/1974 
(ΦΕΚ 9ΘΑ - ΚΕΔΕ). 

8. Το γεγονός ότι με την παρούσα απόφαση προκα- 
λείται απώλεια εσόδων στον Κρατικό Προϋπολογισμό, 
η οποία όμως δεν μπορεί να προσδιοριστεί. 

9. Την παράγραφο 7 του άρθρου 152 του ν. 2960/2001 
(ΦΕΚ 265 Α') όπως αυτή τροποποιήθηκε με το σημείο 
59 του άρθρου 1 του ν.3583/07 (ΦΕΚ 142 Α'). 

10. Την 37930/ΔΙΟΕ 1264/14.10.05 (ΦΕΚ 1432 Β') Κοι¬ 
νή Απόφαση του Πρωθυπουργού και του Υπουργού 
Οικονομίας και Οικονομικών, όπως τροποποιήθηκε 
με την 5733/ΔΙΟΕ 179/9.2.2006 (ΦΕΚ Β’ 204/13.2.2006) 
ομοία, με την οποία εκχωρούνται αρμοδιότητες στους 
Υφυπουργούς Οικονομίας και Οικονομικών, αποφα¬ 
σίζουμε: 

1) Παρατείνουμε μέχρι και 29.2.2008 τις προθεσμίες 
υποβολής των περιοδικών δηλώσεων Φ.Π.Α. για τις φο¬ 
ρολογικές περιόδους που έληξαν ή θα λήξουν από 25 
Αυγούστου 2007 έως και 31.12.2007 για τους υποκεί¬ 
μενους, οι οποίοι επλήγησαν από τις πυρκαγιές. Η 
υποβολή αυτών των περιοδικών δηλώσεων θα γίνει απο¬ 
κλειστικά στην αρμόδια Δ.Ο.Υ. Επίσης μέχρι την ίδια 
ημερομηνία (29.2.2008) παρατείνονται και οι προθεσμίες 
υποβολής των δηλώσεων των λοιπών παρακρατούμενων 
φόρων που λήγουν μετά την 25.8.2007. 

2) Αναστέλλουμε μέχρι 29.2.2008 την πληρωμή των 
βεβαιωμένων και ληξιπροθέσμων κατά Κ.Ε.Δ.Ε., μέχρι την 
ημερομηνία δημοσίευσης της παρούσης, χρεών προς το 
Δημόσιο (Δ.Ο.Υ. και Τελωνεία) καθώς και υπέρ τρίτων 
που συμβεβαιώθηκαν μ’ αυτά ή βεβαιώθηκαν αυτοτε- 
λώς που οφείλονται από φυσικά ή νομικά πρόσωπα 
που επλήγησαν από τις καταστροφικές πυρκαγιές του 
έτους 2007. 

3) Παρατείνουμε μέχρι 29.2.2008 την προθεσμία κα¬ 
ταβολής των βεβαιωμένων κατά Κ.Ε.Δ.Ε. στις αρμόδιες 
Δ.Ο.Υ. και τα Τελωνεία, οφειλών των ανωτέρω φυσικών 
και νομικών προσώπων, συμπεριλαμβανομένου και του 
φόρου εισοδήματος οικονομικού έτους 2007, που λή¬ 
γουν από την ημερομηνία δημοσίευσης της παρούσας 
απόφασης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4) Τα χρέη της περίπτωσης δύο (2) ρυθμίζονται με 
τις προσαυξήσεις εκπρόθεσμης καταβολής που τα επι¬ 
βαρύνουν μέχρι 31.8.2007 και καταβάλλονται σε είκοσι 
τέσσερις (24) μηνιαίες δόσεις. 

Η αίτηση του οφειλέτη για την υπαγωγή στη ρύθμιση 
πρέπει να κατατεθεί στις αρμόδιες Δ.Ο.Υ. ή τα Τελωνεία 
κατά περίπτωση μέχρι 29.2.2008 με συνημμένη βεβαίωση 
του αρμοδίου Οργάνου, από την οποία να προκύπτει ότι 
ο ενδιαφερόμενος οφειλέτης έχει υποστεί ζημίες από 
τις πυρκαγιές του έτους 2007. 

Η καταβολή της πρώτης δόσης γίνεται μέχρι την τε¬ 
λευταία εργάσιμη ημέρα του μηνός Μαρτίου 2008 και 
οι επόμενες μέχρι την τελευταία εργάσιμη ημέρα των 
επομένων μηνών. 

Το συνολικό ποσό κάθε δόσης δεν μπορεί να είναι 
μικρότερο των 150 ευρώ. 


Η καθυστέρηση πληρωμής μιας δόσης έχει ως συνέ¬ 
πεια την επιβάρυνσή της με τις κατά Κ.Ε.Δ.Ε. προσαυ¬ 
ξήσεις εκπρόθεσμης καταβολής. 

Απώλεια της ρύθμισης επέρχεται αν δεν καταβληθούν 
10 συνεχόμενες δόσεις οπότε στην περίπτωση αυτή το 
υπόλοιπο της οφειλής που ρυθμίστηκε επιβαρύνεται 
με όλες τις προσαυξήσεις εκπρόθεσμης καταβολής με 
βάση τα στοιχεία της βεβαίωσης. 

Κατά τα λοιπά ισχύουν τα αναφερόμενα στις σχετικές 
διατάξεις του άρθρ. 14 του ν. 3259/2004 (ΦΕΚ 149 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ, σε μορφή οά-ΐΌτη από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-ΓΟίπ/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (3χ; 210 4071010 - ΐηίβιτιβΐ: άΙίρύ/νννννν.θΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρ://νννννν· 6 ΐ· 3 Γ - β-ιτιοϊΙ: ννοΙιιτΐ35ΐ0Γ@8ΐ·9Γ 











